Nebelio mūšis
Nebelio mūšis – 1262 m. rudenį įvykusios kautynės tarp Lietuvos karalystės ir Haličo-Voluinės kunigaikštystės kariuomenių. Lietuvos karaliaus Mindaugo karvedžio Gaudižodo Tiudjominaičio vedama kariuomenė nusiaubė Melnicos (pagal kitą versiją – Melniko) apylinkes Voluinėje ir paėmė daug belaisvių. Vladimiro kunigaikštis Vasilkas grįžatnčius lietuvius pavijo prie Nebelio pilies (į pietvakarius nuo Pinsko). Lietuviai išsirikiavo trimis eilėmis prie ežero ir stojo į mūšį su persekiotojais, bet jų gynyba buvo pralaužta ir kariuomenė ėmė bėgti, patirdama didelių nuostolių nuo persekiotojų; dalis prigėrė ežere. Anot Haličo-Volynės metraščio, „išmušė juos visus, ir neliko iš jų nė vieno.“